
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΠΡΩΤΟ _ Αρ. Φύλλου 99 

31 ΜαΤου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

187. Τροποποίηση του Π.Δ/τος 113/1991 (ΦΕΚ 46Α) 

«Σύσταση ενιαίας επιχείρησης Ύδρευσης Απο¬ 
χέτευσης με το όνομα Δημοτική Επιχείρηση 
Ύδρευσης Αποχέτευσης Τρίπολης» στο Δήμο 
Τριπόλεως Νομού Αρκαδίας. 1 

188. Μετονομασία Αστυνομικού Τμήματος και Τμήμα- 

τος Ασφάλειας Νέων Λιοσίων. 2 

189. Συμπλήρωση και τροποποίηση διατάξεων του 

Π.Δ. 396/1989 «Οργανισμός της Γενικής Γραμ¬ 
ματείας Βιομηχανίας» (Α’ 172).,3 

ΑΠΟΦΑΣΕΙΣ 

Κατάργηση διατάξεων της απόφασης ΝΕ 1049/5/ 

11.7.58 (παραγρ. III) σχετικά με τον καθορισμό επι¬ 
τοκίου δεσμευμένων καταθέσεων ειδικών περιπτώ¬ 


σεων. 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 187 (1) 


Τροποποίηση του Π.Δ/τος 113/1991 (ΦΕΚ 46Α) «Σύ¬ 
σταση ενιαίας επιχείρησης Ύδρευσης Αποχέτευσης με 
το όνομα Δημοτική Επιχείρηση Ύδρευσης Αποχέτευ¬ 
σης Τρίπολης» στο Δήμο Τριπόλεως Νομού Αρκα¬ 
δίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 3 του Ν. 1069/ 
1980 (ΦΕΚ Α’ 191/1980). 

2. Τις διατάξεις του άρθρου 29Α του Ν. 1558/1985 
όπως προσετέθη με το άρθρο 27 του Ν. 2081/1992 (Α’ 
154). 

3. Τις διατάξεις του άρθρου 261 του Π.Δ. 323/89 (ΦΕΚ 
ΑΊ46). 

4. Την με αριθμό 25027/1984 απόφαση του Υπουργού 
Εσωτερικών που δημοσιεύθηκε στο 244/19.4.1984 (ΦΕΚ 
τεύχ. Β ). 

5. Το Π.Δ. 113/1991 (ΦΕΚ Α’ 46). 

6. Την 263/1994 απόφαση του δημοτικού συμβουλίου 
Τρίπολης. 


7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού και του προϋπολογισμού της Δημοτικής 
Επιχείρησης Ύδρευσης Αποχέτευσης Τρίπολης. 

8. Την αριθμ. 196/95 γνωμοδότηση του Συμβουλίου της 
Επικράτειας. 

Με πρόταση του Υπουργού Εσωτερικών αποφασί¬ 
ζουμε: 

Άρθρο μόνο 

Εγκρίνεται η 263/1994 απόφαση του δημοτικού συμ¬ 
βουλίου Τρίπολης περί τροποποίησης της συστατικής 
πράξης της Δημοτικής Επιχείρησης Ύδρευσης και Αποχέ¬ 
τευσης Τρίπολης και η παράγραφος 1 του άρθρου 5 του 
Προεδρικού Διατάγματος 113/1991 «Σύσταση ενιαίας 
επιχείρησης ύδρευσης και αποχέτευσης με το άνομα «Δη¬ 
μοτική Επιχείρηση Ύδρευσης και Αποχέτευσης Τριπό¬ 
λεως» στο δήμο Τριπόλεως του Νομού Αρκαδίας, τροπο¬ 
ποιείται και διαμορφώνεται ως εξής: 

1. Η Επιχείρηση διοικείται από Διοικητικό Συμβούλιο, 
που τα μέλη του ορίζονται μαζί με τους αναπληρωτές του 
από το Δημοτικό Συμβούλιο και αποτελείται από τον Δή¬ 
μαρχο, ως πρόεδρο και έξι (6) μέλη που προέρχονται ως 
εξής: 

Τρεις (3) είναι αιρετοί εκπρόσωποι του Δήμου, ένας (1) 
είναι εκπρόσωπος επιστημονικού Συλλόγου Τριπόλεως 
και τα υπόλοιπα δύο (2) μέλη, είναι δημότες ή κάτοικοι του 
Δήμου Τριπόλεως που έχουν πείρα ή γνώσεις σχετικά με 
το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων, χωρίς αλλαγή της συστα¬ 
τικής πράξής, όταν η Επιχείρηση απασχολεί περισσότε¬ 
ρους από είκοσι (20) εργαζόμενους. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη του. 

Το Δημοτικό Συμβούλιο ορίζει από τα μέλη του Διοικητι¬ 
κού Συμβουλίου τον Αντιπρόεδρο αυτού, ο οποίος ανα¬ 
πληρώνει τον Πρόεδρο σε περίπτωση απουσίας ή κωλύμα¬ 
τος (άρθρο 3 Ν. 1069/80 και άρθρο 261 Π.Δ/τος 323/ 
1989). 

Στον Υπουργό Εσωτερικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 11 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΚΩΝ. ΣΚΑΝΔΑΛΙΔΗΣ 
- φ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 188 (2) 

ΜετονομασΙα Αστυνομικού Τμήματος και Τμήματος 
Ασφάλειας Νέων Λιοσίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. α' και β' του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως αντικαταστάθηκε με το άρθρο 1 παρ. 
1 του Ν. 1590/1986 (Α’49). 

2. Τις διατάξεις του Π.Δ. 300/21.9.1994 «ΜετονομασΙα 
του Δήμου Νέων Λιοσίων του Νομού Αττικής» (Α' 159). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

5. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

6. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του κρατικού 
προϋπολογισμού. 

7. Την υπ’ αριθ. 169/95 γνωμοδότηση του Συμβουλίου 
της Επικρατεΐας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 

Αρθρο 1 

Το Αστυνομικό Τμήμα και το Τμήμα Ασφαλείας Νέων 
Λιοσίων μετονομάζονται σε Αστυνομικό Τμήμα και Τμήμα 
Ασφαλείας Ιλίου, αντίστοιχα, και υπάγονται διοικητικά στη 
Διεύθυνση Αστυνομίας Δυτικής Αττικής. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 23 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΣΗΦ ΒΑΛΥΡΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 189 (3) 

Συμπλήρωση και τροποποίηση διατάξεων του Π.Δ. 396/ 
1989 «Οργανισμός της Γ ενικής Γ ραμματείας Βιομηχα¬ 
νίας» (Α' 172). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Των άρθρων 24 παρ. 5, 27 παρ.3, όπως τροποποιή¬ 
θηκε με το άρθρο 8 παρ. 2 του Ν. 2026/1992 (Α'43) και 
29Α του Ν. 1558/85 «Κυβέρνηση και Κυβερνητικά όρ¬ 
γανα» (Α’ 137), όπως το άρθρο 29Α προστέθηκε με το άρ¬ 
θρο 27 του Ν. 2081/92 (ΑΊ54). 

β. Του άρθρου 78 παρ. 1 του Ν. 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» (Α’ 
101 ). 

γ. Του άρθρου 6 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» και του άρθρου 30 παρ.1 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης» (Α’ 28). 

δ. Το Π.Δ. 229/86 «Σύσταση και οργάνωση της Γενικής 
Γραμματείας Βιομηχανίας» (Α’ 96) και Π.Δ. 396/89 «Ορ¬ 
γανισμός της Γ ενικής Γ ραμματείας Βιομηχανίας» (Α’ 172). 

ε. Το Π.Δ. 342/90 «Σύσταση γενικών διευθύνσεων στη 
Γ ενική Γ ραμματεία Βιομηχανίας» (Α’ 135). 

στ. Του άρθρου 2 παρ. 9 και 10 του Ν. 2234/94 «Τροπο¬ 
ποίηση και συμπλήρωση του Ν. 1892/90 (Α’ 142). 

ζ. Των με αριθμό Υ.Π. 122/14.7.1994 (Β’ 550) και ΥΠ 
175/17.11.1994 (Β’871) αποφάσεων του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Βιομηχανίας, Ενέργειας και Τεχνολογίας Χρήστο Ροκό- 
φυλλο». 

2. Το γεγονός ότι από τις διατάξεις του διατάγματος δεν 
προκαλείται δαπάνη σε βάρος του Κρατικού Προϋπολογι- 
σμού. 

3. Την 216/1995 γνωμοδότηση του Συμβουλίου Επικρά¬ 
τειας με πρόταση των Υπουργών Προεδρίας της Κυβέρνησης, 
Οικονομικών και του Αναπληρωτή Υπουργού Βιομηχανίας, 
Ενέργειας και Τεχνολογίας, αποφασίζουμε: 

Άρθρο 1 

1. Στη Γενική Γραμματεία Βιομηχανίας συνιστώνται τα 
ακόλουθα αυτοτελή γραφεία: 

α) Αυτοτελές γραφείο διαχείρισης κοινοτικών προγραμ¬ 
μάτων 

β) Αυτοτελές γραφείο ειδικών λογαριασμών 

2. Η διάρθρωση σε τμήματα των διευθύνσεων που συ- 
στήθηκαν στη Γενική Γραμματεία Βιομηχανίας με το άρ¬ 
θρο 2 παρ. 9 του Ν. 2234/94, η κατανομή των αρμοδιοτή¬ 
των αυτών και οι αρμοδιότητες των αυτοτελών γραφείων 
της προηγούμενης παραγράφου, ρυθμίζονται με τα άρθρα 
3,4,5 και 6 του παρόντος. 

3. Το άρθρο 2 του Π.Δ. 396/89 αντικαθίσταται ως εξής: 
«Διάρθρωση Κεντρικής Υπηρεσίας» 

1. Η Κεντρική Υπηρεσία της Γ ενικής Γ ραμματείας Βιο¬ 
μηχανίας έχει την ακόλουθη διάρθρωση : 
α. Γραφείο Γ ενικού Γ ραμματέα 
β. Γραμματεία Οικονομικής ανασυγκρότησης επιχειρή¬ 
σεων (Ν. 1386/Α/107/83) 

γ. Ειδική Αποκρατικοποίησης (άρθρο 2 Ν. 2000/Α/ 
91) 

δ. 1 η Διεύθυνση κλαδικής βιομηχανικής πολιτικής 
ε. 2η Διεύθυνση κλαδικής βιομηχανικής πολιτικής 

στ. 3η Διεύθυνση κλαδικής βιομηχανικής πολιτικής 
ζ. 4η Διεύθυνση κλαδικής βιομηχανικής πολιτικής 
η. Διεύθυνση Βιομηχανικής Πολιτικής 
θ. Διεύθυνση Πολιτικής Προμηθειών 
ι. Διεύθυνση Υποστήριξης Βιομηχανιών 
ια. Διεύθυνση Οικονομική 
ιβ. Διεύθυνση Προσωπικού 
ιγ. Διεύθυνση Οργάνωσης 
ιδ. Διεύθυνση Πληροφορικής 
ιε. Διεύθυνση Επιθεώρησης 
ιστ. Διεύθυνση Διεθνών Βιομηχανικών σχέσεων 
ιζ. Διεύθυνση Βιομηχανικών Επενδύσεων 
ιη. Διεύθυνση Βιομηχανικής Χωροθεσΐας και Περιβάλ¬ 
λοντος 

ιθ. Διεύθυνση Πολιτικής Ποιότητας 
κ. Αυτοτελές Γραφείο Διαχείρισης Κοινοτικών Προ¬ 
γραμμάτων 

κα. Αυτοτελές Γραφείο Ειδικών Λογαριασμών 
4. Το άρθρο 11 του Π.Δ. 396/89 καταργείται. 

Αρθρο 2 

Το άρθρο 2 του ΠΔ 342/90 αντικαθίσταται ως εξής: 

1. Η Γενική Διεύθυνση Βιομηχανικής Πολιτικής και Επο- 
πτείας Φορέων συγκροτείται από τις ακόλουθες υπηρε¬ 
σιακές μονάδες της Γ ενικής Γ ραμματείας Βιομηχανίας: 

(α) 1η Διεύθυνση Κλαδικής Βιομηχανικής Πολιτικής, 
(β) 2η Διεύθυνση Κλαδικής Βιομηχανικής Πολιτικής. 

(γ) 3η Διεύθυνση Κλαδικής Βιομηχανικής Πολιτικής, 
(δ) 4η Διεύθυνση Κλαδικής Βιομηχανικής Πολιτικής, 
(ε) Διεύθυνση Βιομηχανικής Πολιτικής. 

(στ) Διεύθυνση Βιομηχανικών Επενδύσεων. 

(ζ) Διεύθυνση Πολιτικής Ποιότητας. 

Στην αρμοδιότητα της Γ ενικής Διεύθυνσης Βιομηχανι¬ 
κής Πολιτικής και Εποπτείας Φορέων ανήκουν οι αρμοδιό¬ 
τητες που καθορίζονται με τις διατάξεις των άρθρων 5, 6, 
7, 8, 9 και 10 του ΠΔ 396/89 «Περί Οργανισμού της Γ ενι¬ 
κής Γραμματείας Βιομηχανίας», των άρθρων 4 και 5 του 
παρόντος και όλα τα θέματα εποπτείας των φορέων του 
άρθρου 1, παρ.2 εδαφ. γ του ΠΔ 229/86 «Περί Συστά- 
σεως και Οργανώσεως της Γ ενικής Γ ραμματείας Βιομηχα¬ 
νίας». 

2. Η Γενική Διεύθυνση Στήριξης της Βιομηχανίας, συ¬ 
γκροτείται από τις ακόλουθες υπηρεσιακές μονάδες της 
Γ ενικής Γ ραμματείας Βιομηχανίας: 

(α) Διεύθυνση Πολιτικής Προμηθειών. 

(β) Διεύθυνση Υποστήριξης Βιομηχανιών. 

(γ) Διεύθυνση Οργάνωσης. 

(δ) Διεύθυνση Πληροφορικής. 

(ε) Διεύθυνση Επιθεώρησης. 

(στ) Διεύθυνση Βιομηχανικής Χωροθεσΐας και Περιβάλ¬ 
λοντος. 

(ζ) Διεύθυνση Διεθνών Βιομηχανικών Σχέσεων. 

Στην αρμοδιότητα της Γενικής Διεύθυνσης Στήριξης της 
Βιομηχανίας ανήκουν οι αρμοδιότητες που καθορίζονται 
από τις διατάξεις των άρθρων 12, 13, 16, 17, 18 και 19 
του ΠΔ 396/89 «Περί Οργανισμού της Γ ενικής Γ ραμμα- 
τείας Βιομηχανίας» και του άρθρου 3 του παρόντος. 

Αρθρο 3 

Διεύθυνση Βιομηχανικής Χωροθεσΐας 
και Περιβάλλοντος. 

Η Διεύθυνση Βιομηχανικής Χωροθεσΐας και Περιβάλλο¬ 
ντος έχει αρμοδιότητα την περιβαλλοντική βιομηχανική 
πολιτική, τον καθορισμό χρήσεων γης, την εφαρμογή πο- 
λεοδομικών προδιαγραφών σύγχρονης βιομηχανικής υπο¬ 


δομής και την πολιτική αντιμετώπισης βιομηχανικών ατυ¬ 
χημάτων. 

Οι επι μέρους αρμοδιότητες της Δ/νσης κατανέμονται 
μεταξύ των τμημάτων της ως εξής: 

Α. Τμήμα Βιομηχανικών Χώρων και υποδομών 

α. Μεριμνά για τη λήψη νομοθετικών και διοικητικών μέ¬ 
τρων, σε συνεργασία με τα συναρμόδια Υπουργεία και Φο¬ 
ρείς, που αφορούν την κάθε μορφής χωροθέτηση των βιο¬ 
μηχανιών και τη χρήση εκτάσεων για βιομηχανική δραστη¬ 
ριότητα. 

β. Συμμετέχει στη διαδικασία κατάρτισης του Γενικού 
Πολεοδομικού Σχεδιασμού και προτείνει μέτρα για την εύ¬ 
ρυθμη λειτουργία των βιομηχανικών εγκαταστάσεων και 
προωθεί προτάσεις που σχετίζονται με τη βελτίωση των 
υποδομών σε περιοχές με μεγάλη βιομηχανική συγκέ¬ 
ντρωση και τη δημιουργία ειδικών βιομηχανικών κλαδικών 
ζωνών. 

γ. Μεριμνά μαζί με το Υπουργείο Περιβάλλοντος, Χωρο¬ 
ταξίας και Δημοσίων ργων για τα μέτρα αντιμετωπίσεως 
γενικών και ειδικών προβλημάτων που προκύπτουν από 
την εφαρμογή της πολεοδομικής νομοθεσίας και σχετίζο¬ 
νται με τη βιομηχανία. 

δ. Καταγράφει τις υπάρχουσες ανάγκες, εντοπίζει τις 
προτεραιότητες και προωθεί κάθε απαραίτητο μέτρο (πε- 
ριλαμβανομένων των απαλλοτριώσεων) για την ίδρυση, 
οργάνωση και λειτουργία των βιομηχανικών περιοχών 
(ΒΙ.ΠΕ) βιομηχανικών πάρκων (ΒΙ.ΠΑ) και βιοτεχνικών 
πάρκων (ΒΙΟ.ΠΑ) και κάθε οργανωμένου χώρου υποδοχής 
βιομηχανικών δραστηριοτήτων, σε συνεργασία με τα συ¬ 
ναρμόδια Υπουργεία και φορείς και ασχολείται με κάθε 
θέμα που αφορά την εξασφάλιση του αναγκαίου χώρου για 
τις προηγούμενες δραστηριότητες. 

ε. Μεριμνά για τη λήψη κάθε απαραίτητου μέτρου προς 
εξασφάλιση σύγχρονων υποδομών υψηλής στάθμης (βα¬ 
σικές υποδομές, επικοινωνίες, τηλεπικοινωνίες, δίκτυα 
κ.λ.π.) στους ανωτέρω βιομηχανικούς χώρους. 

στ. Καθοδηγεί τις λοιπές υπηρεσίες βιομηχανίας για την 
ορθή εφαρμογή της νομοθεσίας που αφορά τα παραπάνω 
θέματα και παρέχει τις αναγκαίες οδηγίες στις περιφε¬ 
ρειακές υπηρεσίες. 

ζ. Επιμελείται την εκδίκαση των προσφυγών κατά πρά¬ 
ξεων των περιφερειακών υπηρεσιών, που αφορούν αρμο¬ 
διότητες αυτού του τμήματος. 

Β. Τμήμα Προστασίας Περιβάλλοντος. 

α. Μεριμνά, σε συνεργασία με τα συναρμόδια Υπουρ¬ 
γεία και φορείς, για τη λήψη νομοθετικών και διοικητικών 
μέτρων που αφορούν την προστασία των πολιτών, την 
υγεία και ασφάλεια των εργαζομένων καθώς και την προ¬ 
στασία του περιβάλλοντος από τη βιομηχανική δραστηριό¬ 
τητα. 

β. Αναλαμβάνει πρωτοβουλίες για την οικονομική αποτί¬ 
μηση του κόστους περιορισμού της ρύπανσης και για την 
προώθηση υιοθέτησης από τις βιομηχανικές επιχειρήσεις 
της χρήσεως μορφών ενέργειας και παραγωγικών διαδικα¬ 
σιών ή της παραγωγής προϊόντων φιλικότερων προς το πε¬ 
ριβάλλον. Αναλαμβάνει επίσης πρωτοβουλίες για την εν¬ 
δεχόμενη μετεγκατάσταση ρυπογόνων βιομηχανιών σε 
νέα βιομηχανικά συγκροτήματα με παράλληλο εκσυγχρο¬ 
νισμό της τεχνολογίας και λήψη μέτρων υποδομής για την 
αντιμετώπιση της ρύπανσης. 

γ. Προωθεί την υποδειγματική εφαρμογή των πρωτο¬ 
βουλιών αυτών σε επιλεγμένους ρύπους και αντιπροσω¬ 
πευτικές βιομηχανικές δραστηριότητες και προβαίνει 

στην περιβαλλοντική και οικονομική αποτίμηση της απο- 
τελεσματικότητας του μέτρου. 

δ. Συμμετέχει σε συσκέψεις τόσο σε Ευρωπαϊκό όσο 
και σε διεθνές επίπεδο σχετικές με την προστασία του πε¬ 
ριβάλλοντος σε συνδυασμό με την αναπτυξιακή και επεν¬ 
δυτική διαδικασία. 

ε. Εκφράζει τη άποψη του Υπουργείου Βιομηχανίας, 
Ενέργειας και Τεχνολογίας σε θέματα προέγκρισης χωρο- 
θέτησης, εφ’ όσον αυτό ζητείται από το Υπουργείο Περι¬ 
βάλλοντος, Χωροταξίας και Δημοσίων Έργων. 

στ. Μελετά με το Υπουργείο Περιβάλλοντος, Χωροτα¬ 
ξίας και Δημοσίων Έργων και κάθε άλλο αρμόδιο φορέα 
την κατάταξη των δημόσιων και ιδιωτικών έργων και δρα¬ 
στηριοτήτων σε κατηγορίες ανάλογα με τις επιπτώσεις 
τους στο περιβάλλον και την έγκριση των περιβαλλοντικών 
όρων, όταν τούτο απαιτείται κατά την κείμενη νομοθεσία 
(Έγκριση μελετών περιβαλλοντικών επιπτώσεων Μ.Π.Ε. 
Κ.Υ.Α 69269/5387/1990 Β’ 678). 

ζ. Συγκεντρώνει και αξιολογεί υφιστάμενες μελέτες για 
τα επίπεδα ρύπανσης από συγκεκριμένους ρύπους (00, 
002, Νοχ, 802, αστικά λύματα, βαρέα μέταλλα κ.λ.π.) και 
πηγές ρύπανσης (π.χ. Μηχανές εσωτερικής καύσεως αυ¬ 
τοκίνησης, καύσεις θέρμανσης, βιομηχανίες κ.λ.π.). Προ¬ 
βαίνει στον εντοπισμό κρίσιμων ρύπων, και των κυρίων 
δραστηριοτήτων από τις οποίες παράγονται και συμμετέ¬ 
χει στον καθορισμό των ορίων (εΙβπάβΓάδ) εκπομπών των 
ρύπων αυτών. 

η. Μεριμνά για την προώθηση της οικολογικής πιστοποί¬ 
ησης των βιομηχανικών προϊόντων και παραγωγικών διαδι¬ 
κασιών και την απονομή οικολογικού σήματος προϊόντων, 
συμμετέχει στις διαδικασίες οργάνωσης και απονομής οι¬ 
κολογικών βραβείων σε μεταποιητικές επιχειρήσεις για 
προϊόντα και παραγωγικές διαδικασίες, από κοινού με το 
αρμόδιο Τμήμα της Διεύθυνσης Βιομηχανικών Επενδύ¬ 
σεων. 

θ. Σε συνεργασία με τις συναρμόδιες υπηρεσίες μερι¬ 
μνά για τη διαχείριση των επικίνδυνων και τοξικών αποβλή¬ 
των που προέρχονται από τη βιομηχανία, την ανάπτυξη 
καθαρών τεχνολογιών για την επεξεργασία των αποβλή¬ 
των, την επιλογή κατάλληλων τεχνικών για τη διάθεση των 
επικινδύνων ουσιών και την αξιοποίηση των αποβλήτων με 
ανακύκλωση, επαναχρησιμοποίηση ή ανάκτηση δευτερο¬ 
γενών πρώτων υλών ή την παραγωγή ενέργειας. 

ι. Διαμορφώνει και εισηγείται μέτρα με κίνητρα και αντι¬ 
κίνητρα για την παραγωγική αναδιάρθρωση βιομηχανικών 
μονάδων στην κατεύθυνση των καθαρών τεχνολογιών. 

ια. Παρακολουθεί τις διεθνείς θεσμικές και τεχνολογι¬ 
κές εξελίξεις σε θέματα αντιρρυπαντικής τεχνολογίας και 
συνεργάζεται με αντίστοιχους διεθνείς οργανισμούς και 
υπηρεσίες για την προώθηση των καθαρών τεχνολο¬ 
γιών. 

ιβ. Σε συνεργασία με τα συναρμόδια Υπουργεία και 
Υπηρεσίες συμμετέχει στην κατάρτιση και υλοποίηση 
προγραμμάτων ανάπλασης βεβαρυμένων περιβαλλοντικά 
περιοχών και προωθεί κάθε αναγκαίο μέτρο για την εξα¬ 
σφάλιση των προϋποθέσεων που θα βελτιώσουν τις συν¬ 
θήκες λειτουργίας αλλά και την ανταγωνιστικότητα της 
βιομηχανίας στις περιοχές αυτές. 

ιγ. Σε συνεργασία με τις συναρμόδιες υπηρεσίες μερι¬ 
μνά για την προώθηση και υλοποίηση προτάσεων που 
αφορούν: 

- Ίδρυση οργανωμένων Βιομηχανικών χωρών (ΒΙΠΑ, 
ΒΙΟΠΑ, κλπ) 


- Διαχείριση Βιομηχανικών αποβλήτων 

- Μετεγκατάσταση Ρυπογόνων δραστηριοτήτων 

- Προώθηση καθαρών τεχνολογιών 

- Αξιοποίηση αποβλήτων με σκοπό την επανακύκλωση 
και επαναχρησιμοποίηση. 

Γ. Τμήμα Έργων Βιομηχανικής Υποδομής 

α. Μελετά τις προτάσεις ή αναλαμβάνει πρωτοβουλίες 
με τους συναρμόδιους φορείς για την ανάγκη τεχνολογι¬ 
κών και οργανωτικών αλλαγών στην παραγωγική διαδικα¬ 
σία που θα κατοχυρώνουν τις ελάχιστες προδιαγραφές 
υγείας και ασφάλειας του εργασιακού περιβάλλοντος 
κατά τα κοινοτικά πρότυπα, και γενικότερα θα προάγουν 
την υγιεινή και ασφάλεια της εργασίας στη βιομηχανία. 

β. Μελετά τις προτάσεις ή αναλαμβάνει πρωτοβουλίες 
με τους συναρμόδιους φορείς για την προώθηση δράσεων 
των επιχειρήσεων που θα αποσκοπούν στην αντιμετώπιση 
Βιομηχανικών Ατυχημάτων Μεγάλης Έκτασης (ΒΑΜΕ). 

γ. Αναλαμβάνει πρωτοβουλίες για την πληροφόρηση και 
ενημέρωση των ενδιαφερομένων φορέων, των εργαζομέ¬ 
νων και των πολιτών εν γένει για θέματα βιομηχανικών 
ατυχημάτων και γενικότερα υγιεινής και ασφάλειας της 
εργασίας. 

Άρθρο 4 

Διεύθυνση Βιομηχανικών Επενδύσεων 

Η Δ/νση Βιομηχανικών Επενδύσεων είναι αρμόδια για 
την υλοποίηση των επενδύσεων των άρθρων 23α και 23β 
του νόμου 1892/90, τα οποία προστέθηκαν με το άρθρο 2 
του Ν 2234/1994 (Α’ 142). Είναι επίσης αρμόδια για την 
εκπροσώπηση της Γ ενικής Γ ραμματείας Βιομηχανίας σε 
κάθε άλλο όργανο ή επιτροπή που προβλέπουν οι εν λόγω 
νόμοι, για τις υπόλοιπες κατηγορίες επενδύσεων. 

Μεριμνά, σε συνεργασία με άλλα υπουργεία ή φορείς 
για την προώθηση νέων μεγάλων επενδυτικών σχεδίων 
στον τομέα της βιομηχανίας. 

Μεριμνά για τη θεσμοθέτηση, διοργάνωση και ετήσια 
απονομή βραβείων ποιότητας, διαδικασιών παραγωγής 
και προϊόντος, καινοτομίας παραγωγής και προϊόντος, ευ¬ 
ελιξίας μονάδων παραγωγής, οικολογικών προϊόντων και 
παραγωγικών διαδικασιών. 

Προωθεί την επεξεργασία και υλοποίηση μέτρων, σε 
συνεργασία με άλλα συναρμόδια υπουργεία και φορείς, 
για την ανασυγκρότηση περιοχών που πλήτονται από τη 
βιομηχανική παρακμή. 

Οι επί μέρους αρμοδιότητες της Δ/νσης κατανέμονται 
μεταξύ των τμημάτων της ως εξής: 

Α. Τμήμα Επενδύσεων Πολυετών Επιχειρηματικών 
Σχεδίων 

(άρθρο 23α νόμου 1892/90). 

Το Τμήμα αυτό είναι αρμόδιο για: 

α. Την πληροφόρηση και την υποδοχή των επενδυτών 
και την παραλαβή των αιτήσεων των επιχειρήσεων για 
υπαγωγή στο άρθρο 23α του Ν. 1892/90. 

β.Τη μέριμνα για την αξιολόγηση των επενδυτικών προ¬ 
τάσεων και την υποβολή σχετικής εισήγησης στην Ειδική 
Γνωμοδοτική Επιτροπή. 

γ. Την εξασφάλιση κάθε απαραίτητης γραμματειακής 
και τεχνικής στήριξης στην Ειδική Γνωμοδοτική Επι¬ 
τροπή. 

δ. Την προετοιμασία και προώθηση των υπουργικών 
αποφάσεων υπαγωγής επενδυτικών προτάσεων στο άρ¬ 
θρο 23α. 

Β. Τμήμα Επενδύσεων Τεχνολογικού Εκσυγχρονισμού 
και παροχής υπηρεσιών ποιότητας των Βιομηχανικών 
Επιχειρήσεων 

Το Τμήμα αυτό είναι αρμόδιο για: 
α.Την πληροφόρηση και την υποδοχή των Επενδυτών 
και παραλαβή αιτήσεων των επιχειρήσεων για υπαγωγή 
στο άρθρο 23β του Ν. 1892/90. 

β.Τη μέριμνα για την αξιολόγηση των επενδυτικών προ¬ 
τάσεων και την υποβολή σχετικής εισήγησης στη Γνωμο- 
δοτική Επιτροπή του άρθρου 23β. 

γ. Την εξασφάλιση κάθε απαραίτητης γραμματειακής 
και τεχνικής στήριξης στη Γνωμοδοτική Επιτροπή. 

δ. Την προετοιμασία και προώθηση των υπουργικών 
αποφάσεων υπαγωγής επενδυτικών προτάσεων στο άρ¬ 
θρο 23β. 

Γ.Τμήμα Ελέγχου πραγματοποίησης των επενδύσεων 
και επιβολής κυρώσεων 

Το Τμήμα αυτό είναι αρμόδιο για: 
α. Τη μέριμνα παρακολούθησης της υλοποίησης των 
επενδύσεων των άρθρων 23α και 23β του Ν. 1892/90 (Α 
101), καθώς και της πραγματοποίησης των προβλεπομέ- 
νων ελέγχων. 

β. Τη μέριμνα ολοκλήρωσης της διαδικασίας τμηματικής 
καταβολής της επιχορήγησης. 

γ. Τη μέριμνα αναστολής της καταβολής της επιχορήγη¬ 
σης ή της επιστροφής της, στις περιπτώσεις κατά τις 
οποίες αυτό είναι απαραίτητο σύμφωνα με τις διατάξεις 
του νόμου 1892/90 και την έκδοση των αποφάσεων ολο¬ 
κλήρωσης των επενδύσεων και έναρξης της παραγωγικής 
τους λειτουργίας. 

δ. Τη λειτουργία της επιτροπής ελέγχου πραγματοποίη¬ 
σης των Επενδύσεων των Βιομηχανιών και Βιοτεχνιών 
στην Περιοχή Α’ σύμφωνα με την παρ. 6 του άρθρου 12 
του Ν. 1892/90. 

Δ. Τμήμα Προώθησης νέων επενδύσεων / Βραβεία 
(Ποιότητας, Καινοτομίας, Ευελιξίας, Οικολογίας) 
σε διακριθείσες επιχειρήσεις. 

Το τμήμα αυτό έχει τις εξής αρμοδιότητες: 
α. Μεριμνά σε συνεργασία με άλλα Υπουργεία ή Φορείς 
για την προώθηση νέων μεγάλων επενδύσεων στον τομέα 
της βιομηχανίας. 

Ειδικότερα, μεριμνά για τη χορήγηση κάθε δυνατής 
βοήθειας στους επενδυτές, περιλαμβανομένης και της 
ενδεχόμενης επιδότησης τους από εθνικούς ή κοινοτι¬ 
κούς πόρους, σε περιπτώσεις κατά τις οποίες η αρωγή εκ 
μέρους του ΥΒΕΤ και του δημοσίου γενικότερα, μπορεί να 
συμβάλει στην υλοποίηση επενδύσεων χρήσιμων στην 
εθνική οικονομία και την απασχόληση. 

β. Μεριμνά για τη θεσμοθέτηση και την ετήσια διοργά¬ 
νωση και απονομή από το ΥΒΕΤ βραβείων σε επιχειρήσεις 
που διακρίθηκαν στους εξής τομείς: 

Ποιότητα διαδικασιών παραγωγής - ποιότητα προϊό¬ 
ντων. 

Καινοτομία παραγωγικών διαδικασιών - καινοτομία 
προϊόντων. 

Ευελιξία μονάδων παραγωγής (ΜαηυίαοΙυπηο ίίθχίόί- 
Ιίίγ). 

Εφαρμογή οικολογικά φιλικών μεθόδων παραγωγής - 
παραγωγή οικολογικών προϊόντων. 


Ε. Τμήμα Ανασυγκρότησης φθινουσών βιομηχανικών 
περιοχών 

Το τμήμα αυτό έχει τις εξής αρμοδιότητες: 
α. Μεριμνά, σε συνεργασία με τα συναρμόδια Υπουρ¬ 
γεία και Φορείς, για την επεξεργασία στρατηγικού σχεδια- 
σμού με στόχο την ανασυγκρότηση περιοχών που πλήττο¬ 
νται από βιομηχανική παρακμή. 

β. Συμμετέχει στις διαδικασίες και εργασίες υλοποίη¬ 
σης κάθε μέτρου που στοχεύει στην ανασυγκρότηση φθι- 
νουσών περιοχών, και ιδίως μέτρων που έχουν σχέση με 
την ενίσχυση της μεταποιητικής δραστηριότητας στις πε¬ 
ριοχές αυτές. 

γ.Συμμετέχει στις εργασίες αξιολόγησης των αποτελε¬ 
σμάτων των παρεμβάσεων που έγιναν στα πλαίσια της πο¬ 
λιτικής για την ανασυγκρότηση φθινουσών περιοχών. 

Αρθρο 5 

Διεύθυνση Πολιτικής Ποιότητας 

Η Διεύθυνση Πολιτικής Ποιότητας είναι αρμόδια για την 
πολιτική ποιότητας της βιομηχανικής παραγωγής, την τυ¬ 
ποποίηση, τη διαπίστευση και τη μετρολογία. 

Οι αρμοδιότητες της Δ/νσης είναι οι ακόλουθες και κα- 
τανέμονται μεταξύ των τμημάτων ως εξής : 

Α. Τμήμα Πολιτικής Ποιότητας και Τυποποίησης 

α. Ο προδιορισμός των πολιτικών και οικονομικών κινή¬ 
τρων για τη δημιουργία μιάς εθνικής πολιτικής σε θέματα 
ποιότητας προϊόντων, διεργασιών και υπηρεσιών. 

Ο καθορισμός συνολικής στρατηγικής για την ανάπτυξη 
και ενσωμάτωση διαδικασιών ποιότητας στις επιχειρή¬ 
σεις. 

β. Ο εντοπισμός και προσδιορισμός των εθνικών ανα¬ 
γκών τυποποίησης, καθώς και των στόχων και προτεραιο¬ 
τήτων στα θέματα αυτά. 

Η δραστηριοποίηση του Εθνικού Συμβουλίου Τυποποίη¬ 
σης (Νόμος 372/1976, αρθ. 5), (166/Α) και η παρακολού¬ 
θηση του επιτελούμενου έργου του. 

γ. Η συνεργασία με αρμόδιους και συναρμόδιους φορείς 
και Υπηρεσίες για την προαγωγή της ποιότητας τόσο στην 
παραγωγή όσο και στην κατανάλωση. 

Η προώθηση και η ανάπτυξη «Συνείδησης Ποιότητας» 
στον Ελληνα καταναλωτή μέσα από συνέδρια, ημερίδες, 
προβολή, μελέτες, έρευνες, εκπαιδευτικά προγράμματα 
κ.λ.π. 

δ. Η εκπροσώπηση του ΥΒΕΤ (όπου από τις κείμενες 
διατάξεις προβλέπεται), στα όργανα διοίκησης των φο¬ 
ρέων, έργο των οποίων είναι η υποβοήθηση της ανάπτυ¬ 
ξης της ποιότητας. 

Η συμμετοχή στις επιτροπές και στις ομάδες εργασίας 
ευρωπαϊκού ή διεθνούς επιπέδου που επεξεργάζονται θέ¬ 
ματα πολιτικής ποιότητας και τυποποίησης σύμφωνα με 
τις συμβατικές υποχρεώσεις της χώρας π.χ. Ηβυίδ Ροη- 
οίίοηηείΓβδ ρουτ Ια ΝοπηβΙίδδίϊοη - Επιτροπές στελε¬ 
χών για την τυποποίηση καθώς και δβηίοι· ΟΚίοίβίδ 
Οτουρ, οη ΙηίοππδΙίοη Τβοίιηοίοςγ δίβηάβΓάίζβΙίοη-Ε- 
πιτροπή στελεχών για την τυποποίηση στον τομέα της 
Πληροφορικής. 

ε. Η καταγραφή των υπαρχόντων εργαστηρίων ελέγχου 
και δοκιμών, η έρευνα των σχετικών αναγκών της βιομηχα¬ 
νίας και ο καθορισμός προτεραιοτήτων για την ενίσχυση 
ίδρυσης νέων ή την επέκταση υφιστάμενων εργαστηρίων, 
με βάση τις ανάγκες αυτές. 





Β. Τμήμα διαπίστευσης φορέων και εργαστηρίων 

α.Η μέριμνα για τη συγκρότηση, τη λειτουργία και τη 
γραμματειακή υποστήριξη του Εθνικού Συμβουλίου Διαπί¬ 
στευσης (ΕΣΥΔ) και των τεχνικών επιτροπών που λειτουρ¬ 
γούν στα πλαίσια του ΕΣΥΔ. 

β. Η μέριμνα για την ορθή εφαρμογή των διαδικασιών 

που αφορούν το σύστημα διαπίστευσης καθώς και η έκ¬ 
δοση διοικητικών πράξεων που προβλέπονται από το 
Νόμο και αφορούν θέματα διαπίστευσης, 
γ. Η μέριμνα για έκδοση ή ανάκληση των πιστοποιητικών 

διαπίστευσης που χορηγεί το ΕΣΥΔ. 

δ. Η έκδοση κανονισμών και αποφάσεων που ρυθμίζουν 
τις διαδικασίες έκδοσης των πιστοποιητικών διαπίστευ¬ 
σης, οι προτεραιότητες του συστήματος διαπίστευσης κα¬ 
θώς και εθνική πολιτική στον τομέα της διαπίστευσης. 

ε. Η γνωστοποίηση - κοινοποίηση των αναγνωρισμέ- 
νων/εξουσιοδοτημένων φορέων στις αρμόδιες υπηρεσίες 
της Ευρωπαϊκής Ένωσης για σκοπούς λειτουργίας αντι¬ 
στοίχων διαδικασιών στα πλαίσια Κοινοτικής Νομοθε- 
σίας. 

στ.Η τήρηση καταλόγου αρχείου με τους αντίστοιχους 
ευρωπαϊκούς ή διεθνείς αναγνωρισμένους φορείς και ερ¬ 
γαστήρια που κοινοποιούνται από τις υπηρεσίες της Ευ¬ 
ρωπαϊκής Ένωσης. 

' ζ. Η παραλαβή και η μέριμνα για την εξέταση των προ¬ 
σφυγών κατά των αποφάσεων του ΕΣΥΔ. 

η.Η συμμετοχή στις επιτροπές και στις ομάδες εργα¬ 
σίας ευρωπαϊκού ή διέθνούς επιπέδου που επεξεργάζο¬ 
νται θέματα διαπίστευσης και αμοιβαίας αναγνώρισης των 

πιστοποιητικών διαπίστευσης. 

θ. Η εκπροσώπηση της χώρας μας στα ευρωπαϊκά όρ¬ 
γανα και ίθΓ3 για τη διαπίστευση. 

ι. Η γνωμοδότηση σε θέματα αναγνώρισης φορέων και 
εργαστηρίων που λειτουργούν στο σύστημα διασφάλισης 
ποιότητας. 

Γ. Τμήμα Μετρολογίας 

α. Η ευθύνη διαμόρφωσης και άσκησης εθνικής πολιτι¬ 
κής σε θέματα μετρολογίας. 

β. Η λήψη των αναγκαίων νομοθετικών, θεσμικών και 
κανονιστικών μέτρων για την προώθηση και ανάπτυξη 
ενιαίου εθνικού μετρολογικού ^ ιατος. 

Η μέριμνα για την έκδοση επομένων από τις 

ισχύουσες διατάξεις διαταγι πιστικών πράξεων, 

αποφάσεων κ.λ.π. που ρυθμίζουν τη λειτουργία του εθνι¬ 
κού μετρολογικού συστήματος όπως αυτό αναπτύσσεται 
στη χώρα μας. 

γ. Η συμμετοχή στις επιτροπές και στις ομάδες εργα¬ 
σίας ευρωπαϊκού ή διεθνούς επιπέδου που επεξεργάζο¬ 
νται θέματα μετρολογίας. 

δ. Η συνεργασία με αρμόδιους και συναρμόδιους φο¬ 
ρείς και υπηρεσίες του δημόσιου και ευρύτερου δημόσιου 
τομέα για τον καθορισμό μετρολογικής πολιτικής και πα¬ 
ροχής μετρολογικών υπηρεσιών. 

ε. Η παρακολούθηση της υλοποίησης και της λειτουρ¬ 
γίας του εθνικού μετρολογικού συστήματος και η επο- 
πτεία του Εθνικού Ινστιτούτου Μετρολογίας ΕΙΜ. 

Δ. Τμήμα Επιτηρήρησης Αγοράς 

α. Η επιλογή και καθιέρωση των αναγκαίων τεχνικών κα¬ 
νονισμών και προτύπων που πρέπει υποχρεωτικά να 
εφαρμοστούν κατά την παραγωγή και διάθεση στην αγορά 
των βιομηχανικών προϊόντων και υπηρεσιών. 


β. Η συμμετοχή στις επιτροπές και στις ομάδες εργα¬ 
σίας ευρωπαϊκού ή διεθνούς επιπέδου που επεξεργάζο¬ 
νται θέματα ελέγχου αγοράς. 

Η επίκληση της προβλεπόμενης από τις διατάξεις της 
νομοθεσίας ρήτρα διασφάλισης και η επιβολή αναγκαίων 
μέτρων και προστίμων στους παραβάτες και υπότροπους 
των σχετικών αποφάσεων. 

γ. Ο καθορισμός των διαδικασιών δειγματοληπτικού 
ελέγχου σύμφωνα με τους ισχύοντες κανονισμούς και 
προδιαγραφές των βιομηχανικών προϊόντων για τη διενέρ¬ 
γεια του ελέγχου αγοράς. 

δ. Ο συντονισμός των αρμόδιων και συναρμόδιων υπη- 
ρεσιών του δημόσιου τομέα στα θέματα ελέγχου αγοράς 
των βιομηχανικών προϊόντων και υπηρεσιών. 

ε. Η διατήρηση αρχείου πιστοποιητικών, σημάτων και 
σημάνσεων ΨΕ για προϊόντα και υπηρεσίες. 

Η προετοιμασία και προώθηση του απαραίτητου θεσμι¬ 
κού πλαισίου για τον έλεγχο της αγοράς που αφορά στην 
ποιότητα προϊόντων, διεργασιών, υπηρεσιών. 

Η σύσταση σώματος «Επιθεωρητών - Ελεγκτών» , η σύ¬ 
νταξη σχετικού μητρώου και η τήρηση καταλόγου επιθεω¬ 
ρητών και ελεγκτών αρμοδίων για τον έλεγχο της αγοράς. 

στ.Η ευθύνη σύστασης, λειτουργίας και διαχείρισης των 
ειδικών λογαριασμών διαπίστευσης (Ε.Λ.Δ.) και ελέγχου 
αγοράς (Ε.Λ.Ε.Α.). 

Άρθρο 6 

Αυτοτελή Γραφεία Διαχείρισης Κοινοτικών 
Προγραμμάτων και Ειδικών Λογαριασμών. 

1. Οι αρμοδιότητες του Αυτοτελούς Γ ραφείου Διαχείρι¬ 
σης Κοινοτικών Προγραμμάτων είναι οι εξής : 

α. Εισηγείται για τις διαδικασίες αξιολόγησης των προ¬ 
τάσεων που υποβάλλονται στο πλαίσιο των Κοινοτικών 
Προγραμμάτων και συντονίζει την εφαρμογή τους. 

β. Καταρτίζει τις υπουργικές αποφάσεις και τις αντί¬ 
στοιχες συμβάσεις ανάθεσης των προς ένταξη έργων, σε 
συνεργασία με τις αρμόδιες Διευθύνσεις της ΓΓΒ. 

γ. Εισηγείται μέτρα και διαδικασίες για την παρακολού- 
θησητης φυσικής και οικονομικής προόδου των προγραμ¬ 
μάτων, την παραλαβή, την αξιολόγηση και τη διάχυση των 
αποτέλεσμάτων και, σε συνεργασία με τις αρμόδιες Διευ¬ 
θύνσεις, συντονίζει την εφαρμογή των διαδικασιών αυτών. 

δ. Συντάσσει τους χρηματοδοτικούς πίνακες, τις εκθέ¬ 
σεις προόδου του προγράμματος και καταρτίζει τους σχε¬ 
τικούς δείκτες παρακολούθησης. 

ε. Συνεργάζεται με τις αρμόδιες Υπηρεσίες του Υπουρ¬ 
γείου Εθνικής Οικονομίας και της Επιτροπής της Ευρω¬ 
παϊκής Ένωσης για την ταχύτερη και αρτιότερη εκτέλεση 
και αξιολόγηση .των προγραμμάτων. 

ζ. Υποστηρίζει τη λειτουργία των Επίτροπων Παρακο¬ 
λούθησης των Προγραμμάτων. 

2. Οι αρμοδιότητες του Αυτοτελούς Γ ραφείου Ειδικών 

Λογαριασμών είναι οι εξής: 

α. Συνεργάζεται με τις αρμόδιες υπηρεσίες του Υπουρ¬ 
γείου Εθνικής Οικονομίας και της Επιτροπής της Ευρω¬ 
παϊκής Ένωσης για την έγκαιρη εκταμίευση των λογαρια¬ 
σμών από τις πηγές του. 

β. Καταρτίζει τις απαραίτητες αποφάσεις και διοικητι¬ 
κές πράξεις για την υλοποίηση των διαδικασιών εκταμίευ- 

σΠ γ. Υποστηρίζει τη λειτουργία των Γραμματειών των Ειδι¬ 
κών Λογαριασμών και των οργάνων διοίκησης αυτών. 

Άρθρο 7 

Κατανομή θέσεων προσωπικού 

Οι συσταθεΐσες με τις διατάξεις του άρθρου 2 παρ. 10 
του Ν. 2234/94 (Α' 142) θέσεις προσωπικού στη Γενική 
Γραμματεΐα Βιομηχανίας κατανέμονται σε κλάδους και ει¬ 
δικότητες ως εξής: 

Δεκαπέντε (15) θέσεις μονίμου προσωπικού 

α. Πέντε (5) θέσεις κλάδου Π.Ε. Διοικητικού - Οικονομι¬ 
κού 

β· Πέντε (5) θέσεις κλάδου Π.Ε. Μηχανικών 

γ. Δύο (2) θέσεις κλάδου Π.Ε Μεταφραστών διερμη¬ 
νέων 

δ. ΤρεΙς (3) θέσεις κλάδου Δ.Ε. Προσωπικού Η/Υ 

2. Είκοσι (20) θέσεις ειδικού επιστημονικού προσωπι¬ 
κού με σχέση εργασίας ιδιωτικού δικαίου αορίστου χρόνου 
και ειδικότερα 

α. Οκτώ (8) θέσεις ειδικού επιστημονικού προσωπικού 
σε θέματα αξιολόγησης επενδύσεων, επιχειρηματικών 
σχεδίων ή διοίκησης επιχειρήσεων. 

β. Οκτώ (8) θέσεις ειδικού επιστημονικού προσωπικού 
σε θέματα χωροθεσίας, χωροταξίας, βιομηχανικών υπο¬ 
δομών, περιβάλλοντος, 

γ. Τέσσερις (4) θέσεις ειδικού επιστημονικού προσωπι¬ 
κού σε θέματα ποιότητας, πιστοποίησης, τυποποίησης και 
μετρολογίας. 

Τα προσόντα διορισμού στις θέσεις ειδικού επιστημονι¬ 
κού προσωπικού, ορίζονται από το άρθρο 25 παρ. 2 του Ν. 
1943/91. 

Στον Αναπληρωτή Υπουργό Βιομηχανίας, Ενέργειας και 
Τεχνολογίας αναθέτουμε τη δημοσίευση και εκτέλεση 
του παρόντος. 

Αθήνα, 29 ΜαΤου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Γ. ΠΟΤΤΑΚΗΣ Α. ΠΑΠΑΔΟΠΟΥΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 


ΑΠΟΦΑΣΕΙ Σ 

Αριθ. 315 (4) 

Κατάργηση διατάξεων της απόφασης ΝΕ1049/5/11.7.58 
(παραγρ. III) σχετικά με τον καθορισμό επιτοκίου δε¬ 
σμευμένων καταθέσεων ειδικών περιπτώσεων. 
(Συνεδρίαση 55Θ/13.4.95, θέμα 19) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις διατάξεις της απόφασης ΝΕ 1049/5/11.7.58 (πα- 
ράγρ. III) σχετικά με τον καθορισμό επί των δεσμευμένων 
στην Εθνική Κτηματική Τράπεζα της Ελλάδος καταθέ¬ 
σεων, που δημιουργούνται από το προϊόν των χορηγούμε¬ 
νων από την ε'ί λόγω τράπεζα τοκοχρεωλυτικών δανείων, 
β) τις διατάξεις της ΠΔ/ΤΕ 1909/8.8.91, όπως ισχύει, 
που αφορούν στήν υποχρέωση των τραπεζών να ενημε¬ 
ρώνουν τους συναλλασόμενους σχετικά με το ύψος του 
επιτοκίου, προμηθειών και των παρεπόμενων εξόδων που 
καταβάλλουν, 

γ) το καθεστώς που διέπει τη διαμόρφωση των επιτο¬ 
κίων καταθέσεων και δανειοδοτήσεων, αποφάσισε τα 
ακόλουθα: 

1. Καταργείται η παράγραφος III της απόφασης ΝΕ 
1049/5/11.7.58 που καθορίζει το ύψος του επιτοκίου 
των καταθέσεων που δημιουργούνται από το προϊόν χορη¬ 
γούμενων από την Εθνική Κτηματική Τράπεζα της Ελλά¬ 
δος δανείων. 

2. Οι τράπεζες στις οποίες τηρούνται λογαριασμοί κα¬ 
ταθέσεων της πιο πάνω κατηγορίας οφείλουν να ενημε¬ 
ρώνουν τους δικαιούχους για το επιτόκιο, τις τυχόν επιβα¬ 
ρύνσεις καθώς και για τους λοιπούς όρους που διέπουν τις 
καταθέσεις αυτές. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 
Ακριβές αντίγραφο 

Αθήνα, 23 Μαΐου 1995 
Ο Γ ραμματέας 
Π. ΚΥΡΙΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

104 32 

22.3211 ΥΡΕΤΟΒ 

λειτουργούν καθημερινά από 8.00 έως 13.00 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 

' Πώληση ΦΕΚ όλων των Τευχών Σολωυού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 ,„ι.κ 9 4«141 

* Για φωτοαντίγραφα παλαιών τευχών στην οδο Σολωμου 5 · . κό 25 713 - 52 49 547 

■ Τμήμα πληροφόρησης: Για τα δημοσιεύματα των ΦΕΚ Σολωμου 51 τη λ.. 52.25.713 5Λ4Θ.Ρ*/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48 785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με 


καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχοο της ΕΦΗΜΕΡΙΔΑΣ ΤΗΣ Κ ΥΒΕΡΝΗΣΕΩΣ^ 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150. οπό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (Βοέλιδου ή μέροσ; οστού) ομξάνεκιι κατά 50 δρχ. 


Μπορείτε νσ γίνετε συνδρομητής γιο όποιο τεύχος θέλετε, θο οος οηοοτέλλετοι με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Γ ια το Τεύχος Α' 
β) » » » Β' 

Υ) » » 

δ) » » 

ε) » » 

στ) » » 

ζ) » » 

η) » » 

θ) » » 

ι) » » - -- 

ια) Για όλα τα Τεύχη εκτός ΤΑΕ-ΕΠΕ 

Πληροφορίες: τηλ. 52.48.320 


Β' 

Γ 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.διΒιομ. Ιδ. 

Αν. Ειδικού Δικαστηρίου 
Α.Ε. &Ε.Π.Ε. 


Δρχ. 
» 
» 
» 
» 
» 
» 
» 
» 
» 


20.000 
40.000 
10.000 
40.000 
25.000 
10.000 
5.000 
10.000 
3.000 
210.000 
110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 
» 
» 
» 
» 
» 
» 
» 
» 


1.000 

2.000 

500 

2.000 

1.250 

500 

250 

500 

150 

10.500 

5.500 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






